|  |
| --- |
| **návrh rámcovej dohody**  |

**RÁMCOVÁ DOHODA**

**(návrh)**

uzatvorená podľa § 269 ods. 2 Obchodného zákonníka a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) (ďalej len „Dohoda“)

1. **Slovenská republika zastúpená**

**Ministerstvom vnútra Slovenskej republiky**

sídlo: Pribinova 2, 812 72 Bratislava – Staré Mesto, Slovenská republika

IČO: 00151866

 konajúce prostredníctvom:

 Číslo účtu: SK78 8180 0000 0018 0023

 BIC/SWIFT kód:    SPSRSKBA

(ďalej len „Objednávateľ“)

1. **xxxxxxxxxx.**

sídlo: .....................................

IČO: ....................................

IČ DPH: .....................................

Registrácia : Okresný súd ....................

* 1. Táto Dohoda sa uzatvára za účelom zabezpečenia cateringových služieb pre osoby prepravované lietadlami, ktoré sú vo vlastníctve Slovenskej republiky a ktoré sú v správe Ministerstva vnútra Slovenskej republiky.
	2. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona
	č. 343/2015 Z. z. vyhlásilo prostredníctvom výzvy na predkladanie ponúk č. xxxxx- xxx, zverejnenej vo Vestníku verejného obstarávania č. xxx/2021 dňa xx.xx.2021, zadávanie podlimitnej zákazky bez využitia elektronického trhoviska na realizáciu zákazky s názvom „Catering pre Letecký útvar Ministerstva vnútra Slovenskej republiky“ (ďalej len „Verejné obstarávanie“).
	3. Na základe vyhodnotenia ponúk bola ponuka Poskytovateľa vybraná ako úspešná ponuka v súlade
	s podmienkami uvedenými v súťažných podkladoch Verejného obstarávania. Na základe tejto skutočnosti a predloženej ponuky Poskytovateľa sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
	4. Objednávateľ týmto vyhlasuje, že je spôsobilý túto dohodu uzatvoriť a plniť záväzky v nej obsiahnuté.
	5. Poskytovateľ týmto vyhlasuje, že je spôsobilý túto dohodu uzatvoriť a plniť záväzky v nej obsiahnuté.

**Článok II.**

**Predmet dohody**

* 1. Predmetom tejto Dohody je záväzok Poskytovateľa zabezpečovať pre Objednávateľa prípravu a dodanie jedál a nápojov určených na priamu konzumáciu, pre osoby prepravované lietadlami, ktoré sú vo vlastníctve Slovenskej republiky a ktoré sú v správe Ministerstva vnútra Slovenskej republiky cateringové služby (ďalej len „služby“) na základe požiadavky vyšpecifikovanej konkrétne pre každý daný let a to prostredníctvom ponuky t.j. PONUKOVÉHO LISTU Poskytovateľa, ktorého minimálny rozsah vrátane technickej špecifikácie je uvedený v prílohe č.1 Dohody, bod 4 Opisu predmetu zákazky a záväzok Objednávateľa zaplatiť za riadne a včas poskytnutné služby Poskytovateľovi cenu podľa článku III. tejto Dohody.
	2. Poskytovateľ sa zaväzuje poskytovať Objednávateľovi služby na základe písomných objednávok v súlade s príslušnými ustanoveniami tejto Dohody.
	3. Objednávateľ si vyhradzuje právo stanoviť konkrétne rozsah služieb v závislosti od potreby podľa bodu 2.2 tohto článku Dohody.

**Článok III.**

**Cena a platobné podmienky**

* 1. Celková cena za služby bola zmluvnými stranami dohodnutá v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách. Maximálne jednotkové ceny za služby uvedené v štruktúrovanom rozpočte sú špecifikované v Prílohe č. 2 tejto Dohody a sú stanovené ako maximálne bez DPH pre jednotlivé položky, ktoré boli predmetom Ponuky.
	2. Ceny zahŕňajú všetky nevyhnutné a účelne vynaložené náklady vzniknuté pri výkone a poskytovaní služieb Poskytovateľa podľa tejto dohody. Poskytovateľ pri jej určení v zmysle ponuky Poskytovateľa predloženej vo Verejnom obstarávaní vzal do úvahy všetko, čo je nevyhnutné na úplné a riadne plnenie Dohody a objednávok, pričom do nich zahrnul všetky náklady spojené s plnením predmetu Dohody a písomných objednávok a súčasne sú tieto ceny stanovené Poskytovateľom na základe jeho vlastných výpočtov, činností, výdavkov a príjmov podľa všeobecne záväzných právnych predpisov platných na území Slovenskej republiky.
	3. Objednávateľ neposkytuje Poskytovateľovi na základe tejto Dohody žiadne preddavky ani zálohové platby.
	4. Objednávateľ uskutoční úhradu cien na základe riadne vystavenej a doručenej faktúry/faktúr na účet Poskytovateľa uvedený v časti dohody s návzom Zmluvné strany, Poskytovateľ. V prípade, že v objednávke nebude uvedené inak, Objednávateľ bude Poskytovateľovi uhrádzať faktúru za poskytnuté služby pre každé jedno plnenie osobitne.

|  |
| --- |
| * 1. Lehota splatnosti faktúry je tridsať (30) dní odo dňa jej doručenia Objednávateľovi. Faktúra faktúry považuje deň odpísania finančných prostriedkov z účtu Objednávateľa uvedeného v záhlaví tejto Dohody v časti Objednávateľ.Poskytovateľ zodpovedá za to, aby každá ním vystavená faktúra mala všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). V prípade, že faktúra nebude obsahovať dohodnuté náležitosti, náležitosti podľa zákona č. 222/2004 Z. z. alebo bude obsahovať nesprávne údaje, Objednávateľ je oprávnený vrátiť Poskytovateľovi faktúru na doplnenie s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti faktúry a nová tridsaťdňová (30) lehota splatnosti faktúry začne plynúť dňom riadneho doručenia opravenej faktúry Objednávateľovi.
	2. Poskytovateľ sa zaväzuje faktúry vystavovať v mene EUR (€). Faktúry bude spolu s preberacím protokolom Poskytovateľ doručovať Objednávateľovi osobne do podateľne alebo zasielať do sídla Objednávateľa uvedeného v časti dohody s názvom Zmluvné strany, Objednávateľ, a to doporučenou poštou s označením slovom „faktúra“.

**Článok IV.****Miesto plnenia** Miestom plnenia je Letisko M. R. Štefánika, Bratislava, miesto určené v zmysle bezpečnostného programu, schváleného Dopravným úradom.**Článok V.****Objednávky*** 1. Rozsah služieb podľa článku II. bod 2.1. a Prílohy č. 1 tejto Dohody a lehoty ich plnenia budú uvedené v písomných objednávkach vystavených Objednávateľom Poskytovateľovi.
	2. Objednávateľ objednáva služby uvedené v Prílohe č. 1 tejto Dohody podľa svojej potreby, pričom rozhodnutie, na poskytnutie ktorých zo služieb bude Objednávateľ vystavovať objednávku, prináleží výlučne Objednávateľovi na základe konkrétnych okolností a podmienok zabezpečovania konkrétnych služieb.
	3. Objednávateľ realizuje objednávku e-mailom, listom alebo faxom, pričom táto musí obsahovať najmä tieto náležitosti:
* číslo objednávky,
* miesto poskytnutia služby,
* registrácia lietadla,
* čas plnenia, do ktorého sa má služba uskutočniť,
* dátum vystavenia,
* názov, množstvo a/alebo rozsah požadovaných služieb,
* číslo a názov tejto Dohody,
* iné náležitosti, ak vyplývajú z tejto Dohody.
	1. V prípade, že Objednávateľ realizuje objednávku e-mailom alebo faxom, musí byť takáto objednávka doplnená i v písomnej podobe, a to v jej originálnom vyhotovení najneskôr do 3 (troch) pracovných dní odo dňa vystavenia objednávky e-mailom alebo faxom. Poskytovateľ sa zaväzuje poskytnúť služby v rozsahu podľa príslušnej objednávky.
	2. Služby do miesta plnenia podľa čl. IV. tejto Dohody sa bude uskutočňovať na vlastné riziko a zodpovednoť Poskytovateľa. Objednávateľ nezodpovedá za škody, ktoré vzniknú v súvislosti s prepravou jedál a nápojov do miesta plnenia podľa čl.IV. tejto Dohody.
	3. Poskytovateľ zodpovedá za prepravu a dodanie jedál a nápojov, ktoré musia byť umiestené v neporušených, zaplombovaných prepravných kontajneroch. Neoddeliteľnou súčasťou zaplombovaných prepravných kontajnerov je „Dodací list“, ktorý obsahuje názov, množstvo a/alebo rozsah dodaných služieb. Poskytovateľ vkladá „Dodací list“ priamo do zaplombovaných kontajnerov, aby nevzniklo podozrenie na ich neoprávnenú manipuláciu.
	4. Preprava zaplombovaných kontajnerov po prevádzkových plochách Letiska M.R.Štefánika je uskutočňovaná Objednávateľom.
	5. Zodpovednosť za škodu prechádza z Poskytovateľa na Objednávateľa prevzatím služby v mieste plnenia v zmysle čl. VI. tejto Dohody. O dovzdaní a prevzatí služby bude vyhotovený záznam v „Denníku dodávok/vyzdvihnutia služby do/z priestorov miesta dodania určeného v čl. IV. tejto Dohody.
	6. Zaplombované kontajnery môžu dodávať iba osoby, ktoré sú vopred e-mailom nahlásené vedúcemu pracovníkovi letiskovej ochrany Letiska M.R.Štefánika a iba na motorových vozidlách, ktorých EČV je vopred e-mailom nahlásené vedúcemu pracovníkovi letiskovej ochrany Letiska M.R.Štefánika.
	7. Poskytovateľ je povinný poskytnúť Objednávateľovi všetku súčinnosť potrebnú na vypracovanie objednávky tak, aby objednávka služieb zodpovedala aktuálnym potrebám a účelu špecifikovanému v Prílohe č. 1 tejto Dohody. Poskytovateľ začne poskytovať služby až po tom, čo Objednávateľovi doručí prijatie objednávky, a to e-mailom, listom alebo faxom. Prijatie objednávky je Poskytovateľ povinný doručiť Objednávateľovi okamžite po doručení objednávky od Objednávateľa, najneskôr deň nasledujúci po dni, v ktorom mu bola doručená objednávka od Objednávateľa.
	8. Pri zadávaní konkrétnej objednávky je Objednávateľ povinný zohľadňovať časové hľadisko potreby poskytovania služieb podľa Prílohy č.1 tejto dohody.

**Článok VI.****Práva a povinnosti zmluvných strán*** 1. Zmluvné strany vymenujú najneskôr v deň podpisu tejto Dohody kontaktné osoby za účelom komunikácie a spolupráce zmluvných strán smerujúcej k riadnemu plneniu tejto Dohody a jednotlivých objednávok.
	2. Poskytovateľ sa zaväzuje poskytovať Objednávateľovi služby podľa tejto dohody riadne a včas, s odbornou starostlivosťou a v súlade so záujmami Objednávateľa, ktoré sú mu známe alebo mu musia byť známe.
	3. Pri plnení povinností v zmysle tejto Dohody a objednávok je Poskytovateľ povinný postupovať tak, aby nepoškodzoval alebo neohrozoval dobré meno Objednávateľa alebo jeho oprávnené záujmy a pri formulovaní konkrétnych požiadaviek v jednotlivých objednávkach je Poskytovateľ povinný poskytnúť Objednávateľovi všetku potrebnú súčinnosť smerujúcu k naplneniu účelu tejto Dohody.
	4. Poskytovateľ sa zaväzuje, že služby podľa tejto Dohody bude poskytovať v súlade s pokynmi Objednávateľa a včas mu oznámi všetky skutočnosti, ktoré môžu mať vplyv na zmeny poskytovania služieb.
	5. Poskytovateľ je povinný pri plnení tejto zmluvy postupovať so všetkou odbornou starostlivosťou a zaväzuje sa poskytnúť všetky služby požadované Objednávateľom riadne a včas s tým, že poskytnuté služby musia zodpovedať podmienkam stanoveným v tejto Dohode alebo objednávke, požiadavkám a pokynom Objednávateľa.
	6. Poskytovateľ sa zaväzuje dodržiavať pri plnení tejto Dohody a objednávok všeobecne záväzné právne predpisy platné na území Slovenskej republiky vzťahujúce sa alebo súvisiace s poskytovanými službami.
	7. Poskytovateľ sa zaväzuje, že bude pri poskytovaní služieb podľa tejto Dohody plne rešpektovať aj vnútorné predpisy Objednávateľa, pokiaľ s nimi bude písomne oboznámený.
	8. Poskytovateľ sa zaväzuje dodržiavať najmä: všeobecne záväzné právne predpisy platné na území Slovenskej republiky týkajúce sa bezpečnosti a ochrany života, zdravia a majetku osôb.
	9. Poskytovateľ je povinný zachovávať mlčanlivosť o informáciách poskytnutých Objednávateľom v súvislosti s poskytovaním služieb počas doby platnosti tejto Dohody aj po jej skončení. Zmluvné strany sa dohodli, že všetky informácie, ktoré si zmluvné strany navzájom poskytnú, sú dôverného charakteru a bez písomného súhlasu zmluvných strán ich nemôžu poskytnúť tretím osobám. Záväzok zachovávať mlčanlivosť podľa tohto bodu dohody sa nevzťahuje na informácie, ktoré sa stanú verejne známe a prístupné. Za porušenie povinnosti mlčanlivosti sa nepovažuje ani to, ak je zmluvná strana povinná dôvernú informáciu oznámiť na základe zákonom stanovenej povinnosti, a to najmä zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	10. Ak má Poskytovateľ v úmysle zadať plnenie, ktoré je predmetom tejto Dohody subdodávateľom, môže tak urobiť iba s predchádzajúcim písomným súhlasom Objednávateľa, ktorý takýto bez závažného a opodstatneného dôvodu neodoprie. V takomto prípade Poskytovateľ zodpovedá za plnenie subdodávateľmi rovnako akoby Dohodu plnil sám.
	11. V Prílohe č. 3 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	12. Poskytovateľ je oprávnený zmeniť subdodávateľa iba s predchádzajúcim písomným súhlasom Objednávateľa. Poskytovateľ je povinný Objednávateľovi oznámiť akúkoľvek zmenu údajov u subdodávateľov, uvedených v Prílohe č. 3 tejto Dohody, a to bezodkladne.
	13. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	14. Poskytovateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Poskytovateľa v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ak sa na subdodávateľa vzťahuje povinnosť zápisu do tohto registra.
	15. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	16. Poskytovateľ je povinný:
1. vzniknuté nedostatky a vady, ktoré evidentne zapríčinil Poskytovateľ, odstráni Poskytovateľ na svoje náklady a najneskôr v dohodnutom termíne,
2. po celú dobu platnosti tejto dohody zaistiť dodržiavanie všetkých všeobecne záväzných právnych predpisov platných na území SR, predovšetkým v oblasti pracovného práva, a to najmä s ohľadom na dodržiavanie minimálnych mzdových nárokov svojich zamestnancov, pravidelného vyplácania mzdy bez omeškania, dodržiavania pracovnej doby, doby odpočinku medzi zmenami, zaplatenie práce nadčas, ako aj v oblasti bezpečnosti a ochrany zdravia pri práci, a to vo vzťahu ku všetkým osobám, ktoré sa na plnení predmetnej zákazky podieľajú, teda bez ohľadu na to či sú tieto služby vykonávané zamestnancami Poskytovateľa alebo prostredníctvom subdodávateľov,
3. po celú dobu platnosti tejto dohody je Objednávateľovi povinný štvrťročne predkladať, a to vždy do 20. dňa v kalendárnom mesiaci nasledujúcom po skončení štvrťroka, čestné vyhlásenie, v ktorom uvedie menný zoznam zamestnancov, živnostníkov a ďalších osôb podieľajúcich sa na plnení predmetnej zákazky. V čestnom vyhlásení musí byť uvedené, že všetky uvedené osoby sú vedené v príslušných registroch, je im vyplácaná odmena, sú za nich odvádzané odvody do Sociálnej a Zdravotnej poisťovne, majú príslušné pracovné povolenie a povolenie na pobyt v SR a boli preškolené v oblasti bezpečnosti a ochrany zdravia pri práci,
4. umožniť, poskytnúť súčinnosť a strpieť kontrolu dodržiavania povinností Objednávateľom podľa písm. b) a c) tohto bodu dohody,
5. oznámiť Objednávateľovi, že voči nemu či jeho subdodávateľovi bolo orgánom verejnej moci (predovšetkým Inšpektorátom práce) v začaté konanie pre porušenie príslušných všeobecne záväzných právnych predpisov platných na území SR, ktoré sa dotýkajú povinností uvedených v písm. b) a c) tohto bodu dohody, a ku ktorému prišlo pri plnení tejto dohody alebo v súvislosti s ňou, a to najneskôr do desiatich (10) dní odo dňa doručenia oznámenia o začatí konania. Súčasťou takéhoto oznámenia Poskytovateľa Objednávateľovi bude aj informácia o dátume začatia tohto konania,
6. predložiť kópiu právoplatného rozhodnutia, ktorým sa konanie podľa písm. e) tohto bodu dohody skončilo, a to najneskôr do siedmich (7) dní odo dňa, kedy rozhodnutie nadobudlo právoplatnosť. Spolu s kópiou právoplatného rozhodnutia predloží Objednávateľovi aj informáciu o nadobudnutí právoplatnosti,
7. prijať nápravné opatrenia (zo spáchania priestupku v prípade, ak bude uznaný vinným zo spáchania priestupku, správneho deliktu a pod. v rozhodnutí podľa písm. e) tohto bodu dohody. O prijatých opatreniach a o ich realizácií je povinný písomne informovať Objednávateľa, a to v primeranej lehote stanovenej Objednávateľom.

**Článok VII.****Korešpondencia a kontaktné osoby*** 1. Ak v tejto Dohode nie je uvedené inak, akákoľvek korešpondencia medzi zmluvnými stranami v súvislosti s touto Dohodou musí mať písomnú formu a musí sa doručiť poštou ako doporučená zásielka s doručenkou alebo kuriérom, faxom, emailom alebo osobne s vyžiadaním potvrdenia o prijatí na nasledujúce adresy druhej zmluvnej strane.
	2. Korešpondencia zasielaná poštou ako doporučená zásielka s doručenkou alebo kuriérom sa považuje za doručenú:
* ak adresát korešpondenciu prevezme,
* uplynutím troch (3) pracovných dní od jej odoslania odosielateľom v prípade, že pošta alebo prevádzkovateľ kuriérskej služby korešpondenciu vráti odosielateľovi ako nedoručiteľnú alebo ak doručenie korešpondencie bolo zmarené konaním alebo opomenutím adresáta,
* okamihom odmietnutia prevziať korešpondenciu ak adresát prevzatie korešpondencie odmietne.
	1. Korešpondencia doručovaná osobne sa považuje za doručenú:
* ak adresát korešpondenciu prevezme,
* okamihom neúspešného pokusu o jej doručenie, ak doručenie korešpondencie bolo zmarené konaním alebo opomenutím adresáta,
* okamihom odmietnutia prevziať korešpondenciu, ak adresát prevzatie korešpondencie odmietne.
	1. V prípade korešpondencie zasielanej faxom alebo emailom sa korešpondencia považuje za riadne doručenú len za predpokladu, že druhá zmluvná strana potvrdí jej prevzatie.
	2. Poverenými kontaktnými osobami pre účely plnenia tejto dohody sú:
		1. Za Poskytovateľa:

meno a priezvisko xxxxxxxxxxxxxxxxxxxfunkcia, xxxxxxxxxxxxxxxxxxxxtel. číslo, xxxxxxxxxxxxxxxxxxxxe-mail. Xxxxxxxxxxxxxxxxxxxx (vyplní poskytovateľ)* + 1. Za Objednávateľa:

meno a priezvisko xxxxxxxxxxxxxxxxxxxfunkcia, xxxxxxxxxxxxxxxxxxxxtel. číslo, xxxxxxxxxxxxxxxxxxxxe-mail. Xxxxxxxxxxxxxxxxxxxx (vyplní objednávateľ)**Článok VIII.** **Sankcie a zodpovednosť za škodu*** 1. V prípade, ak Poskytovateľ neposkytne Objednávateľovi služby v lehote uvedenej v písomnej objednávke je povinný zaplatiť Objednávateľovi zmluvnú pokutu vo výške 10 % z ceny objednaných služieb, a to za každé jednotlivé omeškanie.
	2. V prípade, ak Poskytovateľ poruší povinnosti vyplývajúce mu z článku VI. tejto Dohody, je povinný zaplatiť Objednávateľovi zmluvnú pokutu vo výške 10 % z predpokladanej hodnoty zákazky podľa článku III. tejto zmluvy za každé jednotlivé porušenie tejto Dohody.
	3. V prípade neposkytnutia služieb Poskytovateľom v požadovanom rozsahu a kvalite podľa Prílohy č. 1 tejto Dohody je Poskytovateľ povinný zaplatiť Objednávateľovi zmluvnú pokutu vo výške 10 % z ceny objednaných služieb, a to za každé jednotlivé porušenie.
	4. S ohľadom na povahu plnenia, jeho striktnú časovú viazanosť na termíny odletov a najmä na okolnosť, že následky omeškania Poskytovateľa s poskytovaním služieb podľa tejto Dohody nemôžu byť zhojené poskytnutím plnenia v náhradnom termíne, má Objednávateľ za akékoľvek omeškanie Poskytovateľa s riadnym poskytnutím služieb popri zmluvných pokutách uvedených v bodoch 8.1 až 8.3. tohto článku tejto Dohody nárok na zaplatenie jednorazovej zmluvnej pokuty vo výške 10 000 EUR (slovom: desaťtisíc EUR). Nárok na náhradu škody ostáva týmto ustanovením nedotknutý.
	5. V prípade, ak je Objednávateľ v omeškaní s úhradou faktúry má Poskytovateľ nárok na zaplatenie zákonných úrokov z omeškania za každý aj začatý deň omeškania, ak o to Poskytovateľ požiada.
	6. Zmluvné strany sú zodpovedné za škodu spôsobenú druhej zmluvnej strane porušením povinností podľa tejto Dohody, pričom sa dohodli na vylúčení možnosti liberácie v zmysle ustanovenia § 373 Obchodného zákonníka voči škode spôsobenej zo strany Poskytovateľa Objednávateľovi.

**Článok IX.****Trvanie a skončenie Dohody*** 1. Táto Dohoda sa uzatvára na dobu určitú, a to 48 mesiacov odo dňa nadobudnutia jej účinnosti/alebo do vyčerpania finančného limitu uvedeného v prílohe č.2 Dohody.
	2. Dohodu je možné skončiť:
		+ 1. písomnou dohodou zmluvných strán,
			2. písomným odstúpením od Dohody,
			3. písomnou výpoveďou.
	3. Objednávateľ je oprávnený odstúpiť od tejto dohody v prípade podstatného porušenia zmluvných povinností zo strany Poskytovateľa. Za podstatné porušenie zmluvných povinností sa považuje, ak Poskytovateľ:
1. neposkytne služby v lehote určenej v písomnej objednávke,
2. vstúpil do konkurzného konania alebo reštrukturalizácie, ktoré sa voči nemu začalo po podpise tejto dohody,
3. vstúpil do likvidácie,
4. ak koná v rozpore s touto dohodou a/alebo objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni,
5. ak poruší povinnosti podľa článku VI. tejto Dohody.
	1. Poskytovateľ je oprávnený písomne odstúpiť od tejto Dohody v prípade podstatného porušenia zmluvných povinností zo strany Objednávateľa. Za podstatné porušenie zmluvných povinností zo strany Objednávateľa sa považuje, ak je Objednávateľ v omeškaní s úhradou faktúry o viac ako šesťdesiat (60) dní po lehote jej splatnosti.
	2. Odstúpenie od tejto dohody musí byť v písomnej forme a preukázateľne doručené druhej zmluvnej strane. Dňom doručenia písomného prejavu vôle odstúpenia od dohody jednou zo zmluvných strán táto dohoda zaniká. Odstúpenie od dohody sa nedotýka nároku na zaplatenie zmluvnej pokuty a nároku na náhradu škody spôsobenej porušením povinností vyplývajúcich z tejto dohody. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény.
	3. Túto Dohodu môže každá zo zmluvných strán písomne vypovedať aj bez udania dôvodu s výpovednou lehotou troch (3) mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Článok X.****Záverečné ustanovenia*** 1. Táto Dohoda nadobúda platnosť dňom podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR.
	2. Právne vzťahy touto Dohodou výslovne neupravené sa riadia Obchodným zákonníkom a ostatnými všeobecne záväznými právnymi predpismi platnými na území Slovenskej republiky.
	3. Dohoda môže byť doplnená a zmenená len na základe písomného, očíslovaného a zmluvnými stranami podpísaného dodatku.
	4. Žiadna zo zmluvných strán nie je oprávnená postúpiť svoje práva a povinnosti podľa tejto Dohody na inú osobu bez predchádzajúceho písomného súhlasu druhej zmluvnej strany.
	5. Dohoda je vyhotovená v piatich (5) vyhotoveniach s platnosťou originálu, pričom objednávateľ obdrží tri (3) vyhotovenia a poskytovateľ obdrží dve (2) vyhotovenia.
	6. Zmluvné strany prehlasujú, že si Dohodu prečítali, jej obsahu porozumeli, pričom ju na znak súhlasu s jej obsahom slobodne a vážne vlastnoručne podpisujú.
	7. Neoddeliteľnou súčasťou tejto Dohody sú nasledovné prílohy

Príloha č. 1: Opis predmetu zákazkyPríloha č. 2: Štruktúrovaný rozpočet cenyPríloha č. 3: Informácie o subdodávateľochPríloha č. 4: úradne overené **Povolenie** na iné podnikanie v civilnom letectve v zmysle § 45 zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov, úradne overené **Osvedčenie oprávneného dodávateľa dodávok potrebných počas letu** vydávaného Dopravným úradom v súlade s požiadavkami vyplývajúcimi z leteckého zákona, z úpravy Ministerstva dopravy, pôšt a telekomunikácii Slovenskej republiky č. 8/2008 v znení neskorších predpisov, ktorou sa vydáva predpis L17. Za objednávateľa Za poskytovateľaV ............................ dňa .............. V ............................ dňa .............Príloha č. 1 k Rámcovej dohode č. xxxxxx Opis predmetu zákazkyPríloha č. 2 k Rámcovej dohode č. xxxxxx Štruktúrovaný rozpočet cenyPríloha č. 3 k Rámcovej dohode č. xxxxxx Informácie o subdodávateľoch |
|  |

 Príloha č. 4 k Rámcovej dohode č. xxxxxx

 **Povolenie** na iné podnikanie v civilnom letectve

 **Osvedčenie oprávneného dodávateľa dodávok potrebných počas letu**